ai4bharat/Pralekha huggingface dataset:
وزارت ماہی پروری، مویشی پروری و ڈیری
ماہی گیری کے محکمے نے ماہی گیری اور نیوٹیرک ایکوا کلچر میں نیوٹیرک ٹیکنیک اور ٹکنالوجیز پر ویبینار کا انعقاد کیا
نئی دہلی،30 اپریل، 2022/حکومت ہند کے ماہی گیری ، مویشیوں کی افزائش نسل اور ڈیئری کی وزارت کے ماتحت ماہی گیری کے محکمے نے ماہی گیری اور ایکوا کلچر میں نیوٹیرک ٹیکنیک اور ٹکنالوجیز پر آج ایک ویبینار کا انعقاد کیا۔ ہفتے بھر طویل کسان بھاگیداری پراتھمکتا ہماری مہم 25 سے 30 اپریل ، 2022 تک آزادی کے امرت مہوتسو کی جاری تقریبات کے حصے کے طور پر چلائی گئی ۔ اس تقریب کی صدارت ماہی گیری کے محکمے کے سکریٹری جناب جتدیندر ناتھ سوین نے کی اور اس میں 350 سے زیادہ شخصیتوں نے شرکت کی۔ جن میں ماہی گیر ، کسان ، چھوٹے صنعت کار ، ماہی گیری کے محکمے کے افسران اور مختلف ریاستوں و مرکز کے زیر انتظام علاقوں کے ماہی گیری کے افسران ، ریاست کی زراعت ، جانوروں کے علاج اور ماہی گیری سے متعلق یونیورسٹیوں کے اساتذہ ، سائنسداں ، طلبا اور پورے ملک کی ایکوا کلچر صنعت کے متعلقہ فریقین بھی شامل ہیں۔
اپنے افتتاحی خطبے میں ماہی گیری کے مرکزی سکریٹری جناب سوین نے حالیہ برسوں میں ماہی گیری کے شعبے کی نشوونما اور ترقی کو اجاگر کیا اور کہا کہ اس شعبے میں کافی امکانات موجود ہیں اور اس میں وسعت اور تنوع پیدا کیے جانے کی ضرورت ہے ۔ جس میں جدید ترین ٹکنالوجیز کی مدد لی جائے۔ انہوں نے مزید درخواست کی کہ سائنسداں اور چھوٹے صنعت کار کسانوں کو تحریک دیں اور منافع میں اضافے ، لاگت میں کمی ، اقسام میں تنوع ، پیداوار میں اضافے ، مچھلی کی اقسام کی پیداواریت اور اس تکنیک کو کاروباری شکل دینے کے لیے اختراعی طریقے تشکیل دیئے جائیں۔  کےجوائنٹ سکریٹری جنا ب ساگر مہتا نے اپنے افتتاحی کلمات میں مختصر طور پر ذکر کیا کہ حکومت ہند سائنسی طور طریقے ، اختراعات اور جدید ٹکنالوجی کو فروغ دے رہی ہے۔ جس سے ملک کے ماہی گیروں اور کسانوں کو فائدہ ہوگا۔
یہ ویبینار ماہی گیری کے محکمے کے اسسٹنٹ کمیشنر جناب سنجے پانڈے کے خیرمقدمی خطبے سے شروع ہوا جس میں ویبینار کے موضوع کے بارے میں بتایا گیا۔ اس میں جن ممتاز شخصیتوں نے حصہ لیا وہ ہیں سکریٹری جناب جتیندر ناتھ سوین،  کے جوائنٹ سکریٹری جناب ساگر مہرا، اور آئی سے اے آر – سی آئی ایف آر آئی کے سابق ڈائریکٹر ڈاکٹر اے پی شرما، اور این ایف ڈی بی کے سیئر ایگزیکٹیو ڈائریکٹر ڈاکٹر ایل نرسمہا مورتی ۔
۔۔۔
ش ح ۔ اس۔ ت ح ۔
30.04.2022
U –4869
(Visitor Counter : 90
امور داخلہ کی وزارت
داخلی امور اور امداد باہمی کے مرکزی وزیر جناب امت شاہ نے سابق وزیراعظم بھارت رتن اٹل بہاری واجپئی کو نئی دلی ’سدیو اٹل‘ کا دورہ کرکے ان کی برسی پر انہیں خراج عقیدت پیش کیا
قابل احترام اٹل بہاری واجپئی نے اپنی زندگی کا ہر لمحہ ماں بھارتی کی شان برقرار رکھنے کے لئےگذارا
انہوں نے غریبوں کی بہبوداور بھارتی سیاسیات میں اچھی حکمرانی کا ایک نیا دور شروع کیا اور ساتھ ہی ساتھ دنیا کو بھارت کی شجاعت اور طاقت کو محسوس کرایا
امور داخلہ اور امداد باہمی کے مرکزی وزیر جناب امت شاہ نے سابق وزیراعظم اٹل بہاری واجپئی کو نئی دلی میں آج سدیو اٹل میموریل جاکر ان کی برسی پر خراج عقیدت پیش کیا۔
اپنے ٹوئیٹ پیغامات میں جناب امت شاہ نے کہا کہ ’’قابل احترام اٹل جی نے اپنی زندگی کا ہر لمحہ ماں بھارتی کی شان کو برقرار رکھنے کے لئے گذارا۔ انہوں نے غریبوں کی بہبود اور بھارتی سیاست میں اچھی حکمرانی کا ایک نیا دور شروع کیاا ور ساتھ ہی ساتھ دنیا کو بھارت کی شجاعت اور طاقت کا احساس کرایا۔آج ان کی برسی پر انہیں خراج عقیدت‘‘۔
صحت اور خاندانی بہبود کی وزارت
پہلے لاک ڈاؤن کے بعد سے ہندوستان میں کورونا کے معاملوں میں اموات کی شرح  سب سے کم 2.15 فیصد ہوئی
صحتیاب ہوئے افراد کی تعداد تقریباً 11 لاکھ ہوگئی
پچھلے 24 گھنٹوں میں 36500 سے زیادہ لوگ ٹھیک ہوئے
ہندوستان عالمی سطح پر کووڈ-19 کی سب سے کم شرح اموات درج کرنے اور اسے قائم رکھنے میں لگاتار کامیاب رہاہے۔ آج ملک میں کورونا کے معاملوں میں اموات کی شرح 2.15 فیصد ہےاور یہ پہلے لاک ڈاؤن کی شروعات کے بعد سے سب سے کم ہے۔ جون کے وسط میں یہ تقریباً 3.33 فیصد تھی جس میں لگاتار گراوٹ آرہی ہے۔
یہ مرکز کے ساتھ ساتھ ریاستوں/ مرکز کے زیر انتظام علاقوں کی حکومتوں کی ‘جانچ، کھوج، علاج ’ کے لیے مربوط، پہلے سے طے شدہ، درجہ بندی اور ترقی یافتہ حکمت عملی اور کوششوں کو ظاہر کرتا ہے۔ اسپتال کے بنیادی ڈھانچے کو بڑھاوا دینے کے ساتھ ساتھ تیز رفتار جانچوں نے کووڈ-19 کے مریضوں کی جلد شناخت اور سنگین مریضوں کی شناخت کو بھی ممکن بنایا ہے جس کی وجہ سے اموات کی تعداد میں کمی واقع ہوئی ہے۔
سی ایف آر کی شرح کو کم رکھنے کے ساتھ ساتھ کنٹینمنٹ حکمت عملی کے کامیاب نفاذ، تیزی کے ساتھ جانچ اور جامع نگہداشت کے طریقہ کار پر مبنی معیاری کلینیکل مینجمنٹ پروٹوکول کےکامیاب نفاذ کے نتیجے میں ٹھیک ہونے والے مریضوں کی تعداد 30 ہزار یومیہ کی سطح پر لگاتار بنی ہوئی ہے۔
اب ٹھیک ہوئے لوگوں کی کُل تعداد تقریباً 11 لاکھ ہوگئی ہے، پچھلے 24 گھنٹوں میں 36569 مریضوں کو اسپتال سے چھٹی دیے جانے کے ساتھ ہی صحتیاب ہوئے لوگوں کی کُل تعداد 1094374 تک پہنچ گئی ہے ۔ کووڈ-19 مریضوں کے درمیان صحتیابی کی شرح 64.53 فیصد ہے۔
ٹھیک ہونے والے افراد کی تعداد میں اس طرح کے لگاتار اضافے کے ساتھ کووڈ-19 سے ٹھیک ہوئے معاملوں اور فعال معاملوں کے درمیان کا فرق فی الحال 529271 ہوگیا ہے۔ سبھی فعال معاملوں  کو طبی نگرانی کے تحت رکھا گیا ہے۔
آسانی کے ساتھ مریضوں کے بندوبست کے ساتھ تھری ٹیئر اسپتال بنیادی ڈھانچے نے سنگین مریضوں کی پہچان اور علاج کو یقینی بنایا ہے۔ فی الحال 249358 آئیسولیشن بیڈ،31639 آئی سی یو بیڈ اور 109119 آکسیجن والے بیڈ، 16678 وینٹی لیٹر کے ساتھ 1448 کووڈ مخصوص اسپتال کام کررہے ہیں۔ 207239 آئیسولیشن بیڈ، 18613 آئی سی یو بیڈ اور 74130 آکسیجن والے بیڈ اور 6668 وینٹی لیٹر کے ساتھ 3231 مخصوص کووڈ صحت مراکز بھی قائم کئے گئے ہیں۔ اس کے علاوہ ملک میں کووڈ-19 کامقابلہ کرنے کیلئے 1002681بستروں کے ساتھ 10755 کووڈ کیئر سینٹر بھی دستیاب ہیں۔ مرکز نے ریاستوں / مرکز کے زیر انتظام علاقوں اور مرکزی اداروں کو 273.85 لاکھ این 95 ماسک اور 121.5 پی پی ای اور 1083.77 لاکھ ایچ سی کیوکی ٹبلیٹ بھی فراہم کئے ہیں۔
کووڈ-19 سے متعلق تکنیکی معاملات، رہنما خطوط اور ایڈوائزری کے بارے میں تمام مصدقہ ،مستند اور تازہ ترین معلومات کیلئے براہ کرم باقاعدگی کے ساتھ یہاں جائیں: https://www.mohfw.gov.in/ اور @MoHFW_INDIA /
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور@CovidIndiaSeva پر بھیجے جاسکتے ہیں۔
کووڈ-19 سے متعلق کسی بھی سوالات کا جواب جاننے کیلئے براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر کال کریں۔ کووڈ-19 پر ریاستوں/ مرکز کے زیر انتظام علاقوں کےہیلپ لائن نمبرات کی فہرست https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
م ن۔م ع۔ ع ن
U NO: 4280
(
وزارتِ تعلیم
جناب دھرمیندر پردھان نے دہلی یونیورسٹی میں سوچھتا ہی سیوا-شرم دان پہل کی قیادت کی
یہ پہل دنیا کی سب سے بڑی عوامی تحریک میں بدل گئی ہے – جناب دھرمیندر پردھان
وزیر اعظم کی تحریک سے صفائی ہماری فطرت بن گئی ہے – جناب دھرمیندر پردھان
تعلیم اور ہنر مندی کے فروغ اور صنعت کاری کے مرکزی وزیر جناب دھرمیندر پردھان نے دہلی میں واقع پٹیل چیسٹ، میں سوچھتا ہی سیوا – شرم دان پہل کی قیادت کی۔ دہلی یونیورسٹی کے طلباء اور اساتذہ کے ساتھ ساتھ شہریوں نے بھی مہاتما گاندھی کو خراج عقیدت پیش کرنے کے لیے اس صفائی مہم میں حصہ لیا۔ سوچھ بھارت مشن کی 9ویں سالگرہ کے موقع پر ملک بھر میں سوچھتا ہی سیوا مہم کے ایک حصے کے طور پر ’ایک تاریخ، ایک گھنٹہ، ایک ساتھ‘ پروگرام کا اہتمام کیا گیا، جس کے تحت یہ مہم یکم اکتوبر 2023 کو صبح 10 بجے شروع کی گئی تھی۔ اس کے لئے ایک گھنٹے کی مدت مقرر کی گئی تھی۔
5555555555
جناب پردھان نے کوڑا کرکٹ سے صاف ستھرا ہندوستان بنانے کے عزم کے لیے وزیر اعظم جناب نریندر مودی کا شکریہ ادا کیا۔ جناب پردھان نے زور دے کر کہا کہ یہ پہل دنیا کی سب سے بڑی عوامی تحریک میں بدل گئی ہے۔
انہوں نے یہ بھی کہا کہ وزیر اعظم جناب نریندر مودی کی تحریک سے صفائی ہماری فطرت بن گئی ہے۔ انہوں نے کہا کہ یہ عوامی تحریک صرف ایک آغاز ہے اور اس کے ساتھ ہم اپنے تعلیمی اداروں کو کچرے سے پاک بنانے کے اپنے عزم کو مضبوط کر رہے ہیں۔ انہوں نے اس بات پر بھی روشنی ڈالی کہ یہ مہاتما گاندھی، لال بہادر شاستری اور ہمارے تمام عظیم لوگوں کو حقیقی خراج عقیدت ہوگا۔
انہوں نے یہ بھی کہا کہ اجتماعی کوششوں سے ہمارے گاؤوں، شہروں اور قریبی عوامی مقامات کی تصویر بدلی جا سکتی ہے۔
خلا ء کا محکمہ
خلا کے محکمہ نے ملک میں کووڈ بنیادی ڈھانچے کو بڑھانے میں تعاون دیا: مرکزی وزیر ڈاکٹر جتیندر سنگھ کا بیان
تمل ناڈو اور کیرالہ کو مستقل بنیاد پر رقیق آکسیجن فراہم کی جارہی ہے
شمال مشرقی ترقی کے مرکزی وزیر مملکت، وزیر اعظم کے دفتر، عملے، عوامی شکایات، پنشن، ایٹمی توانائی اور خلا کے مرکزی وزیر مملکت ڈاکٹر جتیندر سنگھ نے آج کہا ہے کہ خلا کے محکمے نے اپنے کام کی صلاحیت سے زیادہ آگے بڑھ کر تمل ناڈو، کیرالہ، آندھرا پردیش اور چنڈی گڑھ کو کووڈ میں مددگار ثابت ہونے والی رقیق آکسیجن کی امداد فراہم کرائی ہے۔ ایک آن لائن جائزہ میٹنگ میں اسرو کے چیئرمین ڈاکٹر کے سیون نے کہا کہ آندھراپردیش اور چنڈی گڑھ کو آکسیجن کی گنجائش بڑھانے کے علاوہ تمل ناڈو اور کیرالہ کو یومیہ 9.5 ٹن آکسیجن فراہم کی جارہی ہے۔انہوں نے کہا کہ آئی پی آر سی کے اسرو پروپلسن کمپلیکس کےذریعے مینوفیکچرس اور سپلائی کی گئی۔ 87 ٹن ایل او ایکس پہلے ہی 24 گھنٹے کے ورک شیڈول کو یقینی بنا کر تمل ناڈو اور کیرالہ کو دی جاچکی ہے۔ اس کے علاوہ آندھرا پردیش میں آکسیجن کی دستیابی بڑھانے کے لئے 12 ایم ٹی ایل او ایکس بھیجی جاچکی ہے۔ انہوں نے کہا کہ محکمہ آندھرا پردیش اور کیرالہ میں مقامی لوگوں کے لئے بھی آکسیجن سلینڈر کی سپلائی کو یقینی بنا رہا ہے۔ بہت جلد وینٹی لیٹرس، پرانا اور ویوسمیت ایڈوانس طبی آلات  کی ڈیزائنگ اور مینوفیکچرنگ صنعتوں میں شروع کردی جائے گی۔
ڈاکٹر جتیندر سنگھ کو جانکاری دی گئی کہ احمد آباد میں اسپیس ایپلیکشن سینٹر نے کامیابی سے لگ بھگ 1.65 لاکھ لیٹر کے 2 لیکوڈ نائٹروجن ٹینکروں کو احمد آباد اور نزدیک کے اسپتالوں میں بھنڈارا اور سپلائی کے لئے رقیق آکسیجن ٹینکوں کو فیس شیلڈ اور پی پی آئی کٹس کی سپلائی بھی کی جارہی ہے۔ وزیر موصوف نے کہا کہ ضرورت مند مریضوں کے لئے ڈسپنسریوں کے لئے آکسیجن Concentrators کی خرید کی جارہی ہے اور بیگج اور نئے آکسیجن Concentrators کے لئے ڈس-ان فیکٹینٹ چیمبر کا ڈیزائن پہلے ہی تیاری کے مرحلے میں ہے اور اس میں کافی پیش رفت ہوئی ہے۔
خلا کے محکمے کے ذریعے دستیاب کرائی جارہی دیگر ٹکنالوجیکل مدد میں شہریوں کو نزدیکی ٹیکہ کاری مرکز پر پہنچنے میں مدد کے لئے پورے ہندوستان میں کوون ایپ کے ساتھ کووڈ ٹیکہ کاری میپنگ ایس اے سی کے ذریعے تیار کئے گئے غیر کنٹیکٹ تھرمل کیمرے کی تعینات، صحت وخاندانی بہبود کی وزارت کے تعاون واشتراک سے کووڈ-19 ڈیش بورڈ کا فروغ اور تریپورہ ریاست میں کووڈ-19 معاملوں کی جیوٹیگڈ اطلاع کو جمع کرنے کے لئے آسام کے ڈبروگڑھ میں واقع آئی سی ایم آر کے تعاون سے موبائل ایپ ’فائیٹ کورونا‘ کا فروغ شامل ہے۔
خلا کے محکمے کے سینئر افسروں نے ڈاکٹر جتیندر سنگھ کو بتایا کہ اس سال دسمبر میں بغیر انسان والا گگن یان مشن سمیت 10 شیڈول سیٹلائٹ لانچ پروجیکٹوں کے لئے کام جاری ہے۔ وزیر موصوف نے اس بات پر اطمینان کا اظہار کیا کہ عالمی وبا کے بے حد خراب اثرات کے باوجود لانچ مہم سرگرمیاں پچھلے چھ مہینوں کے دوران پی ایس ایل وی-سی-49، سی -50 اور سی-51 کے لئے ورچوئل لانچ کنٹرول سے جاری رہی۔
ڈاکٹر جتیندر سنگھ نے محکمے سے یہ بھی کہا کہ بنگلورو، شیلانگ اور سری ہری کوٹہ میںکووڈ کیئر سینٹروں کے قیام کے علاوہ مزید کووڈ کیئر سینٹرس قائم کرنے کے احکامات کا پتہ لگایا جائے۔
وزیر موصوف نے خلا کے محکمے کی طرف سے کئے گئے مختلف اقدامات پر اطمینان کا اظہار کیا۔ ان اقدامات کا مقصد کووڈ وبا کو قابو میں کرنا ہے۔ وزیر موصوف نے بائیو بیبل ٹیموں کو متعارف کرانے اور اب تک 30 فیصداسٹاف کی ٹیکہ کاری کے لئے محکمے کی خصوصی تعریف کی۔
..............
ش ح،ح ا، ع ر
U-4249
(Visitor Counter : 135
وزیراعظم کا دفتر
وزیر اعظم نے مختلف عالمی چنوتیوں کے لیے ایک قابل اعتماد شراکت دار کے طور پر بھارت کی بڑھتی ہوئی شناخت کو تسلیم کیا
وزیر اعظم جناب نریندر مودی نے الیکٹرانکس اور ٹکنالوجی کے مرکزی وزیر مملکت جناب راجیو چندر شیکھر کے ذریعہ تحریر کردہ ایک مضمون کے توسط سے مختلف عالمی چنوتیوں کے لیے ایک قابل اعتماد شراکت دار کے طور پر بھارت کی بڑھتی ہوئی شناخت کو تسلیم کیا ہے۔
وزیر اعظم کے دفتر نے ٹوئیٹ کیا:
"مرکزی وزیر مملکت راجیو چندر شیکھر رقمطراز ہیں، "بھارت کو اب پائیداری اور سلامتی سے لے کر ٹیکوں، الیکٹرانکس اور سیمی کنڈکٹرس تک، متعدد شعبوں میں، مختلف عالمی چنوتیوں کے لیے ایک قابل اعتماد شراکت دار کے طور پر تسلیم کیا جا رہا ہے۔"
اقلیتی امور کی وزارتت
سکھ برادری کے طلباء سے کہا گیا ہے کہ وہ نیٹ ، جے ای ای وغیرہ کے امتحان مراکز پر کڑا اور یا کرپان ، جو کہ عقیدہ کی اشیاء ہیں ، کی جانچ پڑتال کی غرض سے وہاں کئی گھنٹے پہلے پہنچیں : اقلیتوں سے متعلق قومی کمیشن
اقلیتوں سے متعلق قومی کمیشن  کے علم میں یہ بات لائی گئی ہے کہ سکھ برادری سے تعلق رکھنے والے طلباء سے کہا گیا ہے کہ وہ اہلیت نیز داخلے کے قومی امتحان  اور جوائنٹ انٹرینس ایگزامنیشن  وغیرہ جیسے امتحانات دینے کی غرض سے امتحان مراکز پر کڑا اور / یا کرپان ، جو کہ عقیدہ کی اشیاء ہیں ، کی جانچ پڑتال کے مقصد سے دیگر برادریوں کے طلباء کے مقابلے وہاں کئی گھنٹے پہلے پہنچیں ۔
قومی اقلیتی کمیشن نے آج جاری پریس ریلیز میں کہا ہے کہ سکھ برادری کے مذہبی عقیدہ اور بھارت کے آئین کی دفعہ 25 ، توضیح ایک کے تحت ضمانت شدہ حق کی روشنی میں ، کڑا یا کرپان پہننے والوں کے ذریعہ اس کے بیجا استعمال کے حقیقی خطرے یا اس کے استعمال کے اشارے کی غیر موجودگی میں دھات سے بنی اشیاء پر جامع اور بلا استشنا پا بندی منصفا نہ نہیں ہوگی۔ جیسا کہ دہلی سکھ گرودوارہ مینجمنٹ کمیٹی بنام یو او آئی اینڈ ادرس ان ڈبلیو پی  2017/7550 کیس میں عزّت مآب دہلی ہائی کورٹ نے فیصلہ سنایا ہے ۔
نیشنل ٹیسٹنگ ایجنسی کے چیئر پرسن پر وفیسر ایم ایس اننتھ کے نام اس ریلیز مین کہا گیا ہے کہ قومی اقلیتی کمیشن ، تمام اقلیتوں کے تحفظ اور ان کے مفاد ات کی حفاظت کی غرض سے تشکیل دیئے جانے ولا ایک قانونی ادارہ ہونے کے ناطے صلاح دیتا ہے کہ امتحانات کے انعقاد کرانے والی ایجنسیوں کو ہدایت دی جاتی ہے کہ وہ سکھ فرقے سے تعلق رکھنے والے طلباء کے خلاف کسی بھی قسم کی تفریق سے گریز کرنے کی غرض سے درج ذیل اقدامات کریں ۔
- تمام طلباء کے لئے ، ان کے مذاہب سے قطع نظر ، امتحان کے لئے مراکز پر پہنچنے کا وقت یکسا ں ہونا چاہئے ۔
- عقیدہ کے بنیاد پر سکھ امیدواروں اور دیگر کے درمیان کسی بھی قسم کی تفریق نہیں ہونی چاہئے ۔
- سکیورٹی سے تعلق مناسب طریق کار کو یقینی بنانے اور اس پر لگنے والے وقت میں کمی کی غرض سے ، طلباء کی جانچ پڑتال میٹل ڈیٹیکٹر سے نصب دروازے کے ذریعہ کی جا سکتی ہے۔
امور داخلہ کی وزارت
نیم فوجی عملے کے کنبوں کے لئے معاوضہ
نئی دہلی، 10 جولائی 2019،داخلی امور کے وزیرمملکت جناب نتیہ آنند رائے نے آج راجیہ سبھا میں ایک سوال کے تحریری جواب میں بتایا کہ مرکزی مسلح پولیس فورسیز اور آسام رائفلز کے عملے کی تعداد جو گزشتہ دو سال یعنی 2017-18 کے دوران کارروائی میں مارے گئے تھے۔ حسب ذیل ہے:
|
|
فورسیز
|
|
عملے کی تعداد جو گزشتہ دو سال کے دوران کارروائی کرتے ہوئے ہلاک ہوئے تھے
|
||
|
2017
|
|
2018
|
|
کل
|
|
بی ایس ایف
|
|
09
|
|
23
|
|
32
|
|
سی آر پی ایف
|
|
52
|
|
29
|
|
81
|
|
سی آئی ایس ایف
|
|
01
|
|
01
|
|
02
|
|
آئی ٹی بی پی
|
|
18
|
|
26
|
|
44
|
|
ایس ایس بی
|
|
02
|
|
02
|
|
04
|
|
اے آر
|
|
07
|
|
06
|
|
13
|
|
کل
|
|
176
اس طرح کے سی اے پی ایف کے عملے کے عزیزوں کو دیئے گئے قابل قبول فائدوں کی تفصیلات نیچے دی گئی ہے:
- مرکزی مالی امداد:سرگرم ڈیوٹی پر ہلاک ہونے پر مرکزی مالی امداد یا کل معاوضہ ایک جنوری2016 سے بڑھا دیا گیا ہے اور یہ رقم15 لاکھ سے بڑھا کر 35 لاکھ روپے کی گئی ہے ڈیوٹی پر ہلاک ہونے کی صورت میں رقم10 لاکھ سے بڑھا کر 25 لاکھ کی ہے اور یہ رقم سی اے پی ایف اور آسام رائفلز کے عملے کے عزیزوں کودی گئی ہے۔
- غیرمعمولی پنشن:ہلاک ہونے والے جوانوں کے عزیز واقارب سینٹرل سول سروسزضابطے 1939 کے تحت لیبرا لائزڈ فیملی پنشن کے حق دار ہے۔
- III. ملازمت کے فائدے:سروس کے تمام فائدے یعنی ہلاک یا ریٹائرمنٹ گریچویٹی لیو ان گیشمنٹ،سینٹرل گورنمنٹ ایمپلائز گروپ انشورنس اسکیم، جنرل پروویڈینٹ فنڈ قابل قبول ہے۔
- فورس کے سطح کی فلاحی اسکیمیں:ہر فورس نے ملازمین/ جوانوں کے لئے فورس سطح کی فلاحی اسکیمیں وضع کی ہیں یا قائم کی ہے۔ جن میں بچوں کی تعلیم کے لئے بینی ہولینڈ فنڈز مالی امداد/ اسکالرشپ اور بیٹی کی شادی یا بہن کی شادی کے لئے مالی امداد شامل ہیں۔
- بھارت کے ویر سے فنڈ: بھارت کے ویر ایک آن لائن پورٹل جو لوگوں کو اس بات کے لئے آمادہ کرتا ہے کہ وہ ان سی اے پی ایف کے عملے کے کنبوں کو رضا کارانہ طور پر عطیہ دیں جنہوں نے اپنی زندگی قربان کردی ہے۔اس طرح کے عطیات براہ راست کنبوں کے آن لائن کھاتوں میں منتقل کئے جاتے ہیں۔ اس کے علاوہ بھارت کے ویر کورپس میں وصول ہونے والے فنڈز بھی اس طرح کے عملے کے کنبوں کو تقسیم کردیئے جاتے ہیں۔
- آپریشن کیزولٹی سرٹیفکیٹ: کارروائی کے دوران شہید ہوئے سی اے پی ایف کا عملہ اسی طرح بیٹل کیزولٹی سرٹیفکیٹ کی طرز پر آپریشنل کیزولٹی سرٹیفکیٹ حاصل کرتا ہے۔ جس طرح مسلح افواج کو دستیاب ہے۔ عملے کے کنبے کچھ فائدوں کے حقدار ہیں، جیسے ایئر اور ریل سفر کے دوران کرائے میں رعایت ، تیل پیدا کرنے والی ایجنسیوں کے الاٹمنٹ کے فائدے، وغیرہ شامل ہیں۔
- پرائم منسٹر اسکالرشپ اسکیم: پرائم منسٹر اسکالرشپ اسکیم کے تحت سی اے پی ایف کے موجودہ اور سابق جوانوں آسام رائفلز اور نیشنل سیکوریٹی گارڈ کے عملے کے موجودہ جوانوں اور ریٹائرڈ جوانوں کے بچوں کوخطیر رقم دی جاتی ہے۔ جیسے لڑکیوں کے لئے ہر ماہ 2250 روپے کی رقم، لڑکوں کے لئے 2000 ہزار روپے کی ماہانہ رقم شامل ہے لیکن اب اسکالرشپ کی رقم 2000 سے بڑھا کر2500 روپے ماہانہ کردی گئی ہے جب کہ لڑکیوں کے لئے ماہانہ رقم 2250 سے بڑھا کر 3000 ہزار روپے کردی گئی ہے یہ رقم 2019-20 کے تعلیمی سال سے کی گئی ہے۔
- ریاستوں اور مرکز کے زیر انتظام علاقوں کی انتظامیہ کی جانب سے مالی معاوضے کی گنجائش: بہت سی ریاستوں اور مرکز کے زیر انتظام علاقوں نے اپنے اپنے ضابطوں کے تحت عملے کے کنبوں کو معاوضہ/ امداد دینے کی گنجائش رکھی ہے۔
۔۔۔۔۔۔۔۔۔۔۔
م ن۔ح ا۔رض
U- 3002
(Visitor Counter : 69
صحت اور خاندانی بہبود کی وزارت
ڈینگو وبا
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے لوک سبھا میں ایک تحریری جواب میں بتایا کہ حکومت ہند نے ماہرین کے مشورے سے ڈینگو معاملے کے علاج / بندوبست کے سلسلے میں قومی رہنما خطوط تیار کئے ہیں اور نافذ کئے جانے کے لئے انہیں تمام ریاستوں / مرکز کے زیر انتظام خطوں کے ساتھ شیئر کیا گیا۔ ان رہنما خطوط میں کیس کے علاج / بندوبست کے لئے اسپتالوں کی تیاری پر زور دیا گیا ہے۔اس کے علاوہ کیس بندوبست سمیت ڈینگو کی روک تھام اور اس پر قابو پانے کے لئے سال 2021 کے دوران ریاستوں / مرکز کے زیر انتظام خطوں کو وقتا فوقتا کل 15 مشاوری نوٹ جاری کئے گئے ہیں۔
سال 2021 میں  ملک میں ڈینگو کے 164130 عاملات کی اطلاع ملی جبکہ 2019 میں یہ تعداد 205243 تھی اموات کی شرح میں 2008 سے ایک فیصد کی کمی دیکھی گئی ہے جو کہ 2018 میں 0.2 فیصد مزید کم ہوئی اور 2019 میں 0.1 فیصد کم ہوئی۔ اس لئے یہ نہیں کہا جاسکتا کہ ملک میں ڈینگو کے معاملات میں اضافہ ہورہا ہے۔
مچھر سے ہونے والی چھ بیماریوں یعنی ملیریا، کالا ازار، لمفیٹک فائیلاریاسز، ڈینگو، چیکن گونیا اور جاپانی انفسلائٹس کی روک تھام کے لئے ، ان امراض کی روک تھام سے متعلق قومی مرکز این سی وی بی ڈی سی قومی سطح کا پروگرام چلاتا ہے۔ ڈینگو اور مچھر سے ہونے والے دیگر امراض کے لئے پروگرام کے رہنما خطوط / ایکشن پلان عوامی صحت ماہرین اور ریاستوں / مرکز کے زیر انتظام خطوں کے مشورے سے تیار کئے گئے ہیں۔
جہاں تک غیر متعدی امراض کا تعلق ہے، صحت اور خاندانی بہبود کا محکمہ قومی صحت مشن کے ایک حصے کے طور پر کینسر ذیابیطس، امراض قلب،  کی روک تھام اور ان پر قابو پانے کے قومی پروگرام کے تحت ریاستوں / مرکز کے زیر انتظام خطوں کو تکنیکی اور مالی امداد فراہم کراتا ہے جو کہ ریاستوں / مرکز کے زیر انتظام خطوں سے موصولہ تجاویز پر مبنی ہوتی ہے۔ این ایچ ایم کے تحت ملک میں عام غیر متعدی امراض یعنی ذیابیطس، ہائیپر ٹینشن اور عام کینسروں کی روک تھام ، ان پر قابو پانے اور جانچ کے لئے آبادی کی بنیاد پر اقدامات کئے گئے ہیں۔ ان غیر متعدی امراض کی جانچ کے لئے آیوشمان بھارت ہیلتھ اینڈ ویلنیس سینٹروں کے تحت بھی جانچ فراہم کرائی جاتی ہے۔
اس کے علاوہ ایف ایس ایس اے آئی کے ذریعہ صحت مند کھانے کی عادتوں کو بھی فروغ دیا جارہا ہے۔ نوجوانوں کے امور اور کھیلوں کی وزارت کے ذریعہ فٹ انڈیا تحریک نافذ کی جارہی ہے اور یوگا سے متعلق مختلف سرگرمیاں آیوش کی وزارت کے ذریعہ انجام دی جارہی ہیں۔
غیر متعدی امراض، ان کی روک تھام اور ان پر قابو پانے کے لئے دیگر وزارتوں / محکموں سمیت مختلف متعلقین کے مشورے سے کثیر شعبہ جاتی قومی ایکشن پلان تیار کیا گیا ہے۔ ایکشن پلان میں 39 وزارتوں / محکموں کے لئے ایکشن کےنکات شناخت کئے گئے ہیں ۔
۔۔۔۔۔۔۔۔۔۔۔
ش ح۔ا گ ۔ن ا۔
U-13697
(Visitor Counter : 86
وزیراعظم کا دفتر
وزیر اعظم نے ’روش ہشناہ‘ کے موقع پر دنیا بھر کے یہودیوں کو مبارک باد پیش کی
وزیر اعظم جناب نریندر مودی نے روش ہشناہ کے موقع پر اسرائیل کے وزیر اعظم بنجامن نیتن یاہو، اسرائیل کے لوگوں اور پوری دنیا کے یہودیوں کو مبارک باد پیش کی ہے۔
وزیر اعظم نے ایکس پر پوسٹ کیا:
’’شناہ تووا! میرے دوست وزیر اعظم @netanyahu، اسرائیل کے دوست عوام اور پوری دنیا میں پھیلے یہودی برادری کے لوگوں کو دل کی گہرائیوں سے مبارک باد۔ نیا سال ہر ایک کی زندگی میں اچھی صحت، امن اور خوش حالی لے کر آئے۔‘‘
۔۔۔۔۔۔۔۔۔۔۔۔۔۔۔۔۔
ش ح۔ ق ت۔ م ر
Urdu No. 9544
(
وزارت اطلاعات ونشریات
وزارت اطلاعات و نشریات نے آئی ٹی ضابطہ، 2021 کے تحت 10 یو ٹیوب چینلوں کے 45 یو ٹیوب ویڈیو بلاک کیے
مذہبی برادریوں کے خلاف ہیٹ اسپیچ اور فرقہ وارانہ نفرتیں پھیلانے والے ویڈیو بلاک کیے گئے
ہندوستان کی قومی سلامتی، غیر ملکی تعلقات اور عوامی نظم و نسق کو نقصان پہنچانے کے لیے ان میں مارفڈ تصویروں اور ویڈیو کے استعمال کیا گیا
خفیہ ایجنسیوں کی جانکاری کی بنیاد پر وزارت اطلاعات و نشریات نے 10 یو ٹیوب چینلوں کے 45 یو ٹیوب ویڈیو بلاک کرنے کی ہدایت یو ٹیوب کو دی ہے۔ ان متعلقہ ویڈیو کو بلاک کرنے کی ہدایات 23 ستمبر 2022 کو انفارمیشن ٹیکنالوجی  ضابطہ، 2021 کے التزامات کے تحت جاری کی گئی تھیں۔ ان بلاک کیے گئے ویڈیو کو کل ملا کر ایک کروڑ 30 لاکھ سے زیادہ بار دیکھا گیا تھا۔
ان کی مشمولات  میں مذہبی برادریوں کے درمیان نفرت پھیلانے کے ارادے سے پھیلائی گئی فرضی خبروں اور مارفڈ ویڈیو شامل تھے۔ مثلاً، ان میں ایسے جھوٹے دعوے شامل ہیں کہ حکومت نے کچھ برادریوں کے مذہبی حقوق کو چھین لیا ہے، مذہبی برادریوں کے خلاف پر تشدد دھمکیاں دی گئی ہیں، ہندوستان میں خانہ جنگی کا اعلان ہو گیا ہے وغیرہ وغیرہ۔ ایسے ویڈیو میں ملک میں فرقہ وارانہ ہم آہنگی کو خراب کرنے اور عوامی نظم و نسق میں رکاوٹ پیدا کرنے کی صلاحیت پائی گئی ہے۔
وزارت کے ذریعے بلاک کیے گئے کچھ ویڈیو کا استعمال اگنی پتھ اسکیم، ہندوستانی مسلح افواج، ہندوستان کے قومی سلامتی کے نظام، کشمیر وغیرہ سے متعلق امور پر پروپیگنڈہ پھیلانے کے لیے کیا جا رہا تھا۔ ان کی مشمولات کو قومی سلامتی اور دوسرے ممالک کے ساتھ ہندوستان کے دوستانہ تعلقات کے لحاظ سے غلط اور حساس پایا گیا۔
کچھ ویڈیو میں ہندوستانی علاقے کے باہر جموں و کشمیر اور لداخ کے کچھ حصوں سے ملحق ہندوستان کی باہری سرحد کو غلط طریقے سے دکھایا گیا ہے۔ اس طرح کے نقشوں، گرافکس سے جڑی غلط بیانی کو ہندوستان کی سالمیت اور علاقائی اتحاد کے لیے نقصاندہ پایا گیا۔
اس موضوع پر بولتے ہوئے، اطلاعات و نشریات کے مرکزی وزیر جناب انوراگ ٹھاکر نے کہا ہے کہ وزارت کے ذریعے بلاک کی گئی مشمولات  کو ہندوستان کی سالمیت اور اتحاد، ریاست کی سیکورٹی، غیر ممالک کے ساتھ ہندوستان کے دوستانہ تعلقات اور ملک میں عوامی نظم و نسق کے لیے نقصاندہ پایا گیا۔ اسی لیے متعلقہ مشمولات کو انفارمیشن ٹیکنالوجی ایکٹ، 2000 کی دفعہ 69 اے کے دائرے میں شامل کیا گیا۔
وزیر موصوف نے مزید کہا کہ حکومت ہند، ہندوستان کی سالمیت اور اتحاد، قومی سلامتی، غیر ممالک کے ساتھ تعلقات اور عوام نظام کو کمزور کرنے کی کسی بھی کوشش کو ناکام کرنے کے لیے پابند عہد ہے۔
بہت چھوٹی، چھوٹی اور درمیانی صنعتوں کی وزارت
کھادی اینڈ ولیج انڈسٹریز کمیشن نے ضلع بوندی میں 500 شہد کی مکھی کے ڈبے، 500 پوٹری وہیل اور 200 چرمی کٹ تقسیم کیں
نئی دلّی، 09 دسمبر /مہاتما گاندھی کے 150 ویں یوم پیدائش اور سماج کے کمزور طبقے کی مدد کی غرض سے کھادی اینڈ ولیج انڈسٹریز کمیشن (کے وی آئی سی نے گزشتہ روز راجستھان کے ضلع بوندی میں ایک تقریب کا انعقاد کیا۔ اس تقریب میں لوک سبھا کے اسپیکر جناب اوم برلا نے کے وی آئی سی کے چیئر مین جناب وی۔ کے۔ سکسینہ اور ایم ایل اے جناب اشوک ڈوگرا کی موجودگی میں شہد کی مکھی کے چھتے کے 500 ڈبے، 500 پوٹری وہیل اور 200 چرمی ٹول کٹ تقسیم کئے۔
لوک سبھا کے اسپیکر جناب اوم برلا نے کے وی آئی سی کی کوششوں کی ستائش کرتے ہوئے کہا کہ ”دیہی صلاحیت اور ہنر مندی کی حوصلہ افزائی اور گزر بسر کرنے کے مواقع کی ان کے دروازے پر ہی فراہمی باپو کی ہمیشہ خواہش رہی ہے۔ کے وی آئی سی حقیقی معنوں میں باپو کے خوابوں کو شرمندہ تعبیر کر رہی ہے۔ دیہی نو جوانوں کو با عزت اور وقار کے ساتھ روزی کمانے میں مدد کے لئے کے وی آئی سی کی پہل قدمی کی کوششوں کے ذریعہ شہد کی مکھیاں پالنے، مٹی کے برتن بنانے والے کمہار اور چمڑا صنعت کو مدد ملے گی۔
قابل ستائش کے وی آئی سی گزشتہ دو سال سے ہنی مشن،کمہار سشکتی کرن مشن اور لیدر مشن کے تحت بالترتیب شہید کی مکھیاں پالنے، مٹی کے برتنوں کی صنعت اور چمڑا صنعت کے فروغ کے لئے وسیع پیمانے پر مہم چلا رہی ہے۔ کے وی آئی سی نے اب تک ملک بھر میں تقریباً 1.15 لاکھ شہد کی مکھیوں کے ڈبے، 13000 برتن بنانے والے برقی پہئیے یعنی چاک،اوزار رکھنے والے چمڑے کے 2500 کٹ تقسیم کئے ہیں جس سے اب تک 17 ہزار شہد کی مکھیاں پالنے والے، 52 ہزار کمہار اور 2500 چمڑے کا کام کرنے والوں کو گزر بسر کرنے کے لئے روزگار کی فراہمی میں مدد ملی ہے۔
کے وی آئی سی کے چیئر مین جناب وی۔ کے۔ سکسینہ نے کہا کہ اس تقریب کا مقصد دیہی صناعوں کو با اختیار بنا کر ان میں شہد کی مکھیاں پالنے، مٹی کے برتن بنانے اور چمڑے سے سامان تیار کرنے کی حوصلہ افزائی کر کے ان کے اندر اعتماد پیدا کرنا ہے۔ وزیر اعظم کے نظرئیے کے مطابق، ہماری کوشش گزر بسر کرنے کے مواقع کی فراہمی کے ساتھ ساتھ دیہی کسانوں کو آمدنی کے متبادل ذرائع فراہم کرانا ہے تاکہ وہ مزدوری اور یومیہ اجرت پر روز گار کی تلاش میں بڑے شہروں کی جانب ہجرت نہ کریں۔
اس تقریب میں راجستھان کے جھالا واڑ، کوٹہ اور بوندی اضلاع سے آئے صناعوں، استفادہ کنندگان کاریگروں نے جناب اوم برلا اور جناب وی کے سکسینہ کا دلّی سے یہاں آکر گاؤں میں شہد کی مکھی کے ڈبے، برقی آوے تقسیم کرنے کے لئے شکریہ ادا کیا۔ اس برقی چاک سے کم محنت اور کم وقت میں اعلیٰ معیار کی مصنوعات تیار کی جا سکیں گی۔
۔۔۔۔۔۔
U.5682
(Visitor Counter : 35